CELEX: 22005D0138
Language: hr
Date: 2005-12-02 00:00:00
Title: Odluka Zajedničkog odbora EGP-a br. 138/2005 od 2. prosinca 2005. o izmjeni Priloga I. (Veterinarska i fitosanitarna pitanja) Sporazumu o EGP-u

11/Sv. 100
            
            
               HR
            
            
               Službeni list Europske unije
            
            
               3
            
         22005D0138
   
               L 053/28
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 138/2005
   od 2. prosinca 2005.
   o izmjeni Priloga I. (Veterinarska i fitosanitarna pitanja) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog I. Sporazumu izmijenjen je Odlukom Zajedničkog odbora EGP-a br. 93/2005 (1).
            
         
               (2)
            
            
               Odluka Komisije 2005/28/EZ od 12. siječnja 2005. o izmjeni Odluke 93/52/EEZ u pogledu proglašavanja određenih talijanskih provincija slobodnim od bruceloze (B. melitensis) i Odluke 2003/467/EZ u pogledu proglašavanja određenih talijanskih provincija slobodnim od tuberkuloze goveda, bruceloze goveda i enzootske leukoze goveda (2), treba se unijeti u Sporazum.
            
         
               (3)
            
            
               Odluka Komisije 2005/34/EZ od 11. siječnja 2005. o utvrđivanju usklađenih standarda za testiranje određenih ostataka u proizvodima životinjskog podrijetla koji su uvezene iz trećih zemalja (3), treba se unijeti u Sporazum.
            
         
               (4)
            
            
               Odluka Komisije 2005/43/EZ od 30. prosinca 2004. o izmjeni Odluke 95/388/EZ u pogledu ažuriranja uzoraka zdravstvenih potvrda za trgovinu sjemenom, jajnim stanicama i embrijima ovaca i koza unutar Zajednice (4), treba se unijeti u Sporazum.
            
         
               (5)
            
            
               Odluka Komisije 2005/58/EZ od 26. siječnja 2005. o izmjeni Odluke 2003/135/EZ u pogledu završavanja programa iskorjenjivanja i cijepljenja u federalnim državama Donje Saske i Sjeverne Rajne-Vestfalije te programa iskorjenjivanja u Federalnoj državi Saarlandu (Njemačka) (5), treba se unijeti u Sporazum.
            
         
               (6)
            
            
               Odluka Komisije 2005/59/EZ od 26. siječnja 2005. kojom se odobravaju programi za iskorjenjivanje klasične svinjske kuge kod divljih svinja te hitno cijepljenje tih svinja u Slovačkoj (6), treba se unijeti u Sporazum.
            
         
               (7)
            
            
               Odluka Komisije 2005/64/EZ od 26. siječnja 2005. o primjeni Direktive Vijeća 92/65/EEZ u pogledu uvoznih uvjeta za mačke, pse i lasice za odobrena tijela, institute ili centre (7), treba se unijeti u Sporazum.
            
         
               (8)
            
            
               Odluka Komisije 2005/65/EZ od 28. siječnja 2005. u pogledu određenih dodatnih prijelaznih jamstava Danske u vezi s promjenom statusa necijepljenja protiv atipične kokošje kuge (8), treba se unijeti u Sporazum.
            
         
               (9)
            
            
               Odluka Komisije 2005/66/EZ od 28. siječnja 2005. kojom se stavlja izvan snage Odluka 2003/363/EZ kojom se odobrava program iskorjenjivanja klasične svinjske kuge kod divljih svinja u nekih područjima Belgije (9), treba se unijeti u Sporazum.
            
         
               (10)
            
            
               Odluka Komisije 2005/92/EZ od 2. veljače 2005. u pogledu životinjskih zdravstvenih uvjeta, certificiranje i prijelazna razdoblja u vezi uvođenja i razdoblja skladištenja pošiljaka određenih proizvoda životinjskog podrijetla u slobodnim zonama, slobodnim skladištima i prostorijama operatera koji opskrbljuju prekogranična sredstva u pomorskom prijevozu u Zajednici (10), treba se unijeti u Sporazum.
            
         
               (11)
            
            
               Odluka Komisije 2005/138/EZ od 16. veljače 2005. o izmjeni Odluke 2003/828/EZ u pogledu kretanja životinja iz te unutar ograničene zone u Portugalu, a u vezi s izbijanjem bolesti plavog jezika u toj državi članici (11), treba se unijeti u Sporazum.
            
         
               (12)
            
            
               Odlukom 2005/65/EZ stavlja se izvan snage Odluka Komisije 91/552/EEZ (12), koja je ugrađena u Sporazum i koja se posljedično tome treba staviti izvan snage u okviru Sporazuma.
            
         
               (13)
            
            
               Ova se Odluka ne primjenjuje na Island i Lihtenštajn,
            
         ODLUČIO JE:
   Članak 1.
   Poglavlje I. Priloga I. Sporazumu izmjenjuje se kako je navedeno u Prilogu ovoj Odluci.
   Članak 2.
   Tekstovi odluka 2005/28/EZ, 2005/34/EZ, 2005/43/EZ, 2005/58/EZ, 2005/59/EZ, 2005/64/EZ, 2005/65/EZ, 2005/66/EZ, 2005/92/EC i 2005/138/EZ na norveškom jeziku, koje je potrebno objaviti u Dodatku Sporazumu o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 3. prosinca 2005., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (13).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
   
      Sastavljeno u Bruxellesu 2. prosinca 2005.
      
         
            Za Zajednički odbor EGP-a
         
         
            Predsjednik
         
         NJ.P.V. princ Nikolaus von LIECHTENSTEIN
      
   
   
      (1)  SL L 306, 24.11.2005., str. 14.
   
      (2)  SL L 15, 19.1.2005., str. 30.
   
      (3)  SL L 16, 20.1.2005., str. 61.
   
      (4)  SL L 20, 22.1.2005., str. 34.
   
      (5)  SL L 24, 27.1.2005., str. 45.
   
      (6)  SL L 24, 27.1.2005., str. 46. Odluka izmijenjena Odlukom 2005/226/EZ (SL L 71, 17.3.2005., str. 72.).
   
      (7)  SL L 27, 29.1.2005., str. 48.
   
      (8)  SL L 27, 29.1.2005., str. 52.
   
      (9)  SL L 27, 29.1.2005., str. 54.
   
      (10)  SL L 31, 4.2.2005., str. 62. Odluka izmijenjena Odlukom 2005/755/EZ (SL L 284, 27.10.2005., str. 8.).
   
      (11)  SL L 47, 18.2.2005., str. 38.
   
      (12)  SL L 298, 29.10.1991., str. 21.
   
      (13)  Ustavni zahtjevi nisu navedeni.
   PRILOG
   Poglavlje I. Priloga I. Sporazumu mijenja se kako slijedi:
   
               1.
            
            
               Iza točke 127. (Uredba Komisije (EZ) br. 745/2004) u dijelu 1.2. umeću se sljedeće točke:
               
                           „128.
                        
                        
                           
                              32005 D 0034: Odluka Komisije 2005/34/EZ od 11. siječnja 2005. o utvrđivanju usklađenih standarda za testiranje određenih ostataka u proizvodima životinjskog podrijetla koji su uvezene iz trećih zemalja (SL L 16, 20.1.2005., str. 61.).
                        
                     
                           129.
                        
                        
                           
                              32005 D 0064: Odluka Komisije 2005/64/EZ od 26. siječnja 2005. o primjeni Direktive Vijeća 92/65/EEZ u pogledu uvoznih uvjeta za mačke, pse i lasice za odobrena tijela, institute ili centre (SL L 27, 29.1.2005., str. 48.).
                        
                     
                           130.
                        
                        
                           
                              32005 D 0092: Odluka Komisije 2005/92/EZ od 2. veljače 2005. u pogledu životinjskih zdravstvenih uvjeta, certificiranje i prijelazna razdoblja u vezi uvođenja i razdoblja skladištenja pošiljaka određenih proizvoda životinjskog podrijetla u slobodnim zonama, slobodnim skladištima i prostorijama operatera koji opskrbljuju prekogranična sredstva u pomorskom prijevozu u Zajednici (SL L 31, 4.2.2005., str. 63.).”
                        
                     
         
               2.
            
            
               U točku 30. (Odluka Komisije 2003/828/EZ) u dijelu 3.2. dodaje se sljedeća alineja:
               
                           „—
                        
                        
                           
                              32005 D 0138: Odluka Komisije 2005/138/EZ (SL L 47, 18.2.2005., str. 38.).”
                        
                     
         
               3.
            
            
               Pod naslovom „AKTI KOJE DRŽAVE ČLANICE I NADZORNO TIJELO EFTA-e TREBAJU UZETI U OBZIR”, u dijelu 3.2., u točku 20. (Odluka Komisije 2003/135/EZ) dodaje se sljedeća alineja:
               
                           „—
                        
                        
                           
                              32005 D 0058: Odluka Komisije 2005/58/EZ (SL L 24, 27.1.2005., str. 45.).”
                        
                     
         
               4.
            
            
               Pod naslovom „AKTI KOJE DRŽAVE ČLANICE I NADZORNO TIJELO EFTA-e TREBAJU UZETI U OBZIR”, u dijelu 3.2., iza točke 28. (Odluka Komisije 2004/832/EZ) umeću se sljedeće točke:
               
                           „29.
                        
                        
                           
                              32005 D 0059: Odluka Komisije 2005/59/EZ od 26. siječnja 2005. kojom se odobravaju programi za iskorjenjivanje klasične svinjske kuge kod divljih svinja te hitno cijepljenje tih svinja u Slovačkoj (SL L 24, 27.1.2005., str. 46.).
                        
                     
                           30.
                        
                        
                           
                              32005 D 0066: Odluka Komisije 2005/66/EZ od 28. siječnja 2005. kojom se ukida Odluka 2003/363/EZ, kojom se odobrava program iskorjenjivanja klasične svinjske kuge kod divljih svinja u nekih područjima Belgije (SL L 27, 29.1.2005., str. 54.).”
                        
                     
         
               5.
            
            
               Pod naslovom „AKTI KOJE DRŽAVE ČLANICE I NADZORNO TIJELO EFTA-e TREBAJU UZETI U OBZIR” u dijelu 3.2., tekst točke 23. (Odluka Komisije 2003/363/EZ) briše se.
            
         
               6.
            
            
               U točku 14. (Odluka Komisije 93/52/EEZ) i točku 70. (Odluka Komisije 2003/467/EZ) u dijelu 4.2. dodaje se sljedeća alineja:
               
                           „—
                        
                        
                           
                              32005 D 0028: Odluka Komisije 2005/28/EZ (SL L 15, 19.1.2005., str. 30.).”
                        
                     
         
               7.
            
            
               U točku 36. (Odluka Komisije 95/388/EZ) u dijelu 4.2. umeće se sljedeće:
               „, kako je izmijenjena:
               
                           —
                        
                        
                           
                              32005 D 0043: Odlukom Komisije 2005/43/EZ (SL L 20, 22.1.2005., str. 34.).”
                        
                     
         
               8.
            
            
               Iza točke 80. (Odluka Komisije 2004/558/EZ) u dijelu 4.2. umeće se sljedeća točka:
               
                           „81.
                        
                        
                           
                              32005 D 0065: Odluka Komisije 2005/65/EZ od 28. siječnja 2005. u pogledu određenih dodatnih prijelaznih jamstava Danske u vezi s promjenom statusa necijepljenja protiv atipične kokošje kuge (SL L 27, 29.1.2005., str. 52.).”
                        
                     
         
               9.
            
            
               Tekst točke 2. (Odluka Komisije 91/552/EEZ) u dijelu 4.2. briše se.